Florencia de Amesti

Florencia Laura de Amesti Gazitúa (Santiago, 1925eko apirilaren 6a - ibidem, 2006ko maiatzaren 22a) txiletar grabatzaile eta katedraduna izan zen. Batez ere, arte figuratiboan jardun zuen.

 Biografia 
Florencia de Amestik pintura eta marrazketa ikasi zituen Txileko Unibertsitatean. Nemesio Antúnez margolari eta grabatzaileak sorturiko Taller 99 lantegiko partaide izan zen haren sorrera urteetan (1956-1958) —Delia del Carril, Roser Bru, Ricardo Yrarrázaval eta Dinora Doudtchitzky-rekin batera— eta baita 90eko hamarkadan ere, Melchor Concharen garaian.

1960ko hamarkadatik aurrera, De Amesti ezagun egin zen grabatuaren munduan beste artista batzuekin batera, adibidez, Dinora Doudchitzky, Roser Bru eta Dolores Walker. Waldemar Sommer arte-kritikariaren aburuz, bere lanetan nabaria da «ustekabeko osagai figuratiboen presentzia, ironia sotila, ziztatzailea, zerien osagaiak».

 Erakusketak 
Bakarkako eta taldekako hainbat erakusketatan parte hartu zuen, bere ibilbidean, Txilen, Latinoamerikan eta Estatu Batuetan. Haien artean, ondokoak aipa daitezke.

 Bakarkakoak: 
 Santiagoko Carmen Waugh galeria (1965)
 Del Mar, Kalifornia (AEB) Plum Gallery (1977)
 Washingtongo (AEB) Plum Gallery (1980)

 Taldekakoak: 
 Santiagoko Grabatuaren I., II., III. eta IV. Biurteko Amerikarrean (1964, 1966, 1968 eta 1970, hurrenez hurren)
 Exposición de Arte Contemporáneo (1968) Santiagoko Arte Garaikidearen Museoan 
 Homenaje al Triunfo del Pueblo (1970) Santiagoko Arte Garaikidearen Museoan 
 World Competition 73-77 (1977) San Franciscoko Arte Garaikidearen Museoa, Kalifornia, AEB
 Taller 99, 40 Años de Grabado en Chile, 1956-1996, (1996) Corporación Cultural Taller 99-Nemesio Antúnez, Santiago, Txile

 Esker onak 
 1970eko ARMCO saria, Grabatuaren IV Biurteko Amerikarrean, Santiago, Txile
 2003ko Altazor sarirako izendatua, Grabatua eta Marrazketa kategorian, Collages y Dibujos lanagatik

 Erreferentziak 

Kategoria:Txileko Unibertsitateko ikasleak
Kategoria:2006ko heriotzak
Kategoria:1925eko jaiotzak
Kategoria:Santiagotarrak (Txile)
Kategoria:Emakume grabatzaileak
Kategoria:Txileko emakumeak